ΓΡΑΠΤΗ ΕΡΩΤΗΣΗ E-3429/01

υποβολή: Armando Cossutta (GUE/NGL) προς την Επιτροπή

(21 Δεκεμβρίου 2001)

Θέμα: Υπόθεση κτιρίου Berlaymont και δηλώσεις του Επιτρόπου Kinnock

Στην απάντησή του προς την ερώτηση E-0993/01(1) ο Επίτροπος Kinnock ήταν πολύ πειστικός σχετικά με τη διαδικασία που ακολουθήθηκε. Εξάλλου, είναι γνωστό ότι ο Επίτροπος Kinnock είναι ένας έντιμος άνθρωπος. Δεν είναι ωστόσο σαφείς, οι λόγοι που οδήγησαν τα ανώτατα διευθυντικά στελέχη της Γενικής Διεύθυνσης ADMIN και συγκεκριμένα το Γενικό Διευθυντή κ. Horst Reinchenbach και τον αρμόδιο επί του θέματος Διευθυντή κ. Spike Browerad, να παρέμβουν απ' ευθείας στον Επίτροπο για να διαψευσθεί επισήμως το σημείωμα που οιπηρεσίες του Επιτρόπου είχαν προετοιμάσει. Στο σημείωμά τους πράγματι ετόνιζαν ότι έμειναν κατάπληκτοι διαβάζοντας ότι φαίνεται πως πιστεύεται ότι οι ίδιες οιπηρεσίες σας δεν σας παρέσχον τη δέουσα ενημέρωση. Στο σημείωμα που συνέταξε ο Επίτροπος επισημάνθηκαν εξάλλου επανειλημμένες παραλήψεις στην κοινοποίηση λεπτομερών και αμέσων πληροφοριών προς τον ίδιο τον Επίτροπο και το γραφείο του.

Όλοι οι πολίτες της Ένωσης χαιρετίζουν το γεγονός, όπως και στην περίπτωση αυτή, ότι η λειτουργία της Διοίκησης επέτρεψε στον Επίτροπο Kinnock να δηλώσει ότιπάρχουν απάτες σχετικά με την αποκατάσταση του κτιρίου Berlaymont.

1. Δεν θεωρεί σοβαρό ο Επίτροπος Kinnock ότιπηρεσίες σημαντικές και λεπτές πουπάγονται στον ίδιον αγνοούν την πραγματικότητα των θεμάτων και μπορούν να τον ωθήσουν να προβεί σε ψευδείς δηλώσεις ενώπιον της αρμόδιας επί του προϋπολογισμού αρχής·

2. Δεν θεωρεί η Επιτροπή ότι είναι τουλάχιστον λίαν ανησυχητικό το γεγονός ότι ο αρμόδιος για την μεταρρύθμιση της Επιτροπής Επίτροπος δεν έχει κατορθώσει να πλαισιωθεί με το κατάλληλο προσωπικό·

(1) ΕΕ C 340 E της 4.12.2001, σελ. 141.

Απάντηση του κ. Kinnock εξ ονόματος της Επιτροπής

(18 Φεβρουαρίου 2002)

Αντίθετα με ότι αναφέρεται στην ερώτηση του Αξιότιμου Μέλους του Κοινοβουλίου, δεν έχω ουδέποτε προβεί σε ψευδείς δηλώσεις ενώπιον της αρμόδιας επί του προϋπολογισμού αρχή.

Όπως ανέφερα στην διεξοδική απάντησή μου στη γραπτή ερώτηση E-0993/01(1) του Αξιότιμου Μέλους του Κοινοβουλίου, μια παρανόηση σχετικά με το προσχέδιο του κειμένου δήλωσής μου που έπρεπε να παρουσιάσω κατά την συνεδρίαση της Επιτροπής Ελέγχου του Προϋπολογισμού (Cocobu), στις 26 Φεβρουαρίου 2001, το οποίο συνέταξα στις 22 Φεβρουαρίου 2001, οδήγησε στο σημείωμα του κ. Reichenbach και του κ. Brouwer. Η παρεξήγηση λύθηκε εύκολα και γρήγορα κατά τη συνεδρίαση που πραγματοποιήθηκε το πρωί της 26ης Φεβρουαρίου 2001. Όπως δήλωσα στην Cocobu και επανέλαβα στην απάντησή μου στην ερώτηση E-0993/01, είχα εξασφαλίσει την εντατικοποίηση της ροής των πληροφοριών σχετικά με το θέμα αυτό και ενημερωθεί πλήρως για όλες τις σημαντικές εξελίξεις κατά τους τελευταίους μήνες, πράγμα το οποίο συνεχίζεται ακόμη.

Μη ηθελημένες παρερμηνείες μπορεί να προκύψουν σε όλους τους οργανισμούς στους οποίους εργάζονται άνθρωποι. Οι συνεργάτες μου είναι άριστοι αλλά, ευτυχώς, είναι ανθρώπινα όντα. Συνεπώς, είναι πιθανό να παρερμηνεύσουν μια πληροφορία, όπως είναι πιθανό να συμβεί και σε εμένα ή στο Αξιότιμο Μέλος του Κοινοβουλίου.

Η απάντηση του Αξιότιμου Μέλους του Κοινοβουλίου, αποτελεί αδιαμφισβήτητα απόδειξη πραγματικής ανησυχίας, αλλά θα ήθελα να τον επιβεβαιώσω ότι δεν είναι αναγκαία.

Το Αξιότιμο Μέλος του Κοινοβουλίου θα ήθελε ίσως να πληροφορηθεί ότι έλαβα πρόσφατα την έκθεση που ζήτησα από την Υπηρεσία Εσωτερικού Ελέγχου όσον αφορά πιθανά προβλήματα σχετικά με τη διαχείριση του έργου του Berlaymont. Η έκθεση αυτή θα γνωστοποιηθεί στο Κοινοβούλιο αφού πρώτα διαβιβαστεί στον Πρόεδρο της Cocobu,σε εύθετο χρόνο. Επιπλέον, όπως ανέφερα στο Κοινοβούλιο σε προηγούμενες περιπτώσεις, στις 17 Νοεμβρίου 2000, η OLAF ενημερώθηκε για τις ανησυχίες μου που αφορούν ενδεχόμενη απάτη σε ορισμένες δραστηριότητες που σχετίζονται με την ανακαίνιση του κτιρίου Berlaymont. Η OLAF άρχισε έρευνα για το θέμα αυτό· τα αποτελέσματα της έρευνας δεν έχουν γίνει ακόμα γνωστά.

(1) ΕΕ C 340 E της 4.12.2001, σελ. 141.